ระวังสับสนกับ ปฏิบัติการร่วมทางการเมืองยุโรป หรือ สนธิสัญญาจัดตั้งประชาคมการเมืองยุโรป (ค.ศ. 1952)

**ประชาคมการเมืองยุโรป** (อังกฤษ: **European Political Community**; **EPC**) เป็นเวทีสำหรับการหารือทางการเมืองและอภิปรายกลยุทธ์เกี่ยวกับอนาคตของยุโรป ซึ่งก่อตั้งขึ้นในปี พ.ศ. 2565 กลุ่มนี้จัดการประชุมครั้งแรกในเดือนตุลาคม พ.ศ. 2565 ที่กรุงปราก โดยมีผู้เข้าร่วมจาก 44 ประเทศในยุโรป รวมทั้งประธานสภายุโรปและประธานคณะกรรมาธิการยุโรป

ประวัติ
-------

ประชาคมการเมืองยุโรปได้รับการเสนอจัดตั้งในเดือนพฤษภาคม พ.ศ. 2565 โดยแอมานุแอล มาครง ประธานาธิบดีฝรั่งเศส ซึ่งดำรงตำแหน่งประธานคณะมนตรีแห่งสหภาพยุโรปในขณะนั้น และในวันที่ 23–24 มิถุนายน พ.ศ. 2565 เขาได้นำเสนออย่างเป็นทางการในที่ประชุมสภายุโรป การประชุมของกลุ่มจัดให้มีขึ้นในวันที่ 6 ตุลาคม พ.ศ. 2565 โดยมีผู้แทนจาก 44 รัฐเข้าร่วม ซึ่งประเทศรัสเซียและประเทศเบลารุสถูกกันออกจากการเข้าร่วมประชาคม

จุดมุ่งหมาย
-----------

จุดมุ่งหมายของประชาคมการเมืองยุโรป คือการจัดให้มีเวทีของการประสานงานนโยบายของประเทศในยุโรปทั่วทั้งทวีป และเพื่อส่งเสริมการเจรจาทางการเมืองและความร่วมมือเพื่อแก้ไขปัญหาที่มีผลประโยชน์ร่วมกัน เพื่อเสริมสร้างความมั่นคง เสถียรภาพ และความเจริญรุ่งเรืองของทวีปยุโรป โดยเฉพาะในเรื่องวิกฤตการณ์พลังงานยุโรป นอกจากประเทศที่เป็นสมาชิกสหภาพยุโรปแล้ว ประชาคมการเมืองยุโรปยังรวมถึงประเทศอื่นเช่น อาร์มีเนีย อาเซอร์ไบจาน จอร์เจีย ไอซ์แลนด์ มอลโดวา ตุรกี ยูเครน และสหราชอาณาจักร

ระหว่างการประชุมสุดยอดครั้งแรก มีความเห็นพ้องว่าจะมีภารกิจที่นำโดยสหภาพยุโรปในบริเวณพรมแดนประเทศอาร์มีเนียกับประเทศอาเซอร์ไบจานเป็นระยะเวลาสองเดือน เพื่อตรวจสอบติดตามหลังวิกฤตการณ์เขตแดนอาร์มีเนีย–อาเซอร์ไบจาน

การประชุมสุดยอด
---------------

ผู้นำยุโรปในการประชุมสุดยอดประชาคมการเมืองยุโรปที่กรุงปราก
มีการคาดหมายว่าจะมีการจัดประชุมสุดยอดสองครั้งในแต่ละปี โดยสลับกันระหว่างประเทศในสหภาพยุโรปและนอกสหภาพยุโรป การประชุมสุดยอดครั้งแรกเกิดขึ้นที่ปรากเมื่อวันที่ 6–7 ตุลาคม พ.ศ. 2565 ซึ่งการประชุมครั้งนี้มีการถ่ายทอดสดโดยเครือข่ายยูโรวิชัน (Eurovision)

เมื่อวันที่ 29 กันยายน พ.ศ. 2565 สหราชอาณาจักรประกาศว่าจะเข้าร่วมการประชุมและเสนอตัวเป็นเจ้าภาพการประชุมครั้งถัดไป มอลโดวายังเสนอตัวเป็นเจ้าภาพจัดการประชุมในครั้งต่อไปเช่นกัน

| ครั้งที่ | วันที่ | ประเทศเจ้าภาพ | สถานที่จัดงาน |
| --- | --- | --- | --- |
| 1st | 6–7 ตุลาคม พ.ศ. 2565 | ธงของประเทศเช็กเกีย เช็กเกีย | ปราสาทปราก, ปราก |
| 2nd | *ฤดูใบไม้ผลิ พ.ศ. 2566* | ธงของประเทศมอลโดวา มอลโดวา | คีชีเนา |
| 3rd | *รอประกาศ* |  สเปน | *รอประกาศ* |
| 4th | *รอประกาศ* |  สหราชอาณาจักร | *รอประกาศ* |

ผู้เข้าร่วม
-----------

ประเทศและองค์กรระหว่างประเทศที่เข้าร่วมในประชาคมการเมืองยุโรปคือ

### รัฐสมาชิกสหภาพยุโรป

* ออสเตรีย
* เบลเยียม
* บัลแกเรีย
* โครเอเชีย
* ไซปรัส
* เช็กเกีย
* เดนมาร์ก
* เอสโตเนีย
* สหภาพยุโรป
* ฟินแลนด์
* ฝรั่งเศส
* เยอรมนี
* กรีซ
* ฮังการี
* ไอร์แลนด์
* อิตาลี
* ลัตเวีย
* ลิทัวเนีย
* ลักเซมเบิร์ก
* มอลตา
* เนเธอร์แลนด์
* โปแลนด์
* โปรตุเกส
* โรมาเนีย
* สโลวาเกีย
* สโลวีเนีย
* สเปน
* สวีเดน

### ประเทศอื่นในยุโรปที่เข้าร่วม

* แอลเบเนีย
* อาร์มีเนีย
* อาเซอร์ไบจาน
* บอสเนียและเฮอร์เซโกวีนา
* จอร์เจีย
* ไอซ์แลนด์
* คอซอวอ
* ลีชเทินชไตน์
* มอลโดวา
* มอนเตเนโกร
* นอร์เวย์
* มาซิโดเนียเหนือ
* เซอร์เบีย
* สวิตเซอร์แลนด์
* ตุรกี
* ยูเครน
* สหราชอาณาจักร

### ประเทศในยุโรปที่ไม่ได้เข้าร่วม

* อันดอร์รา
* เบลารุส
* คาซัคสถาน
* โมนาโก
* รัสเซีย
* ซานมารีโน
* นครรัฐวาติกัน

ปริทัศน์
--------

บทความของสำนักข่าวแอสโซซิเอเต็ดเพรส (Associated Press) ระบุว่า "มีการวิจารณ์ว่าเวทีการประชุมใหม่นี้เป็นความพยายามที่จะระงับการขยายสมาชิกของสหภาพยุโรป อีกความเห็นหนึ่งเกรงว่าอาจกลายเป็นเพียงสถานที่พูดคุย ซึ่งมีการจัดประชุมปีละครั้งหรือสองครั้งแต่ไม่มีเนื้อหาหรือแรงผลักดันที่แท้จริง" บทความสรุปว่า "ไม่มีการเสนองบประมาณหรือโครงการโดยสหภาพยุโรปและจะไม่มีการแถลงอย่างเป็นทางการหลังจากการประชุมสุดยอด การพิสูจน์ความสำเร็จน่าจะวัดจากการประชุมครั้งที่สองจะสามารถเกิดขึ้นจริงหรือไม่"

มีรายงานว่าการสร้างเวทีใหม่นี้ "ทำให้เกิดความสับสน" ต่อสภายุโรป โดยโฆษกของสภาระบุว่า "ในด้านสิทธิมนุษยชน ประชาธิปไตย และหลักนิติธรรม ซึ่งประชาคมยุโรปมีอยู่แล้ว นั่นคือสภายุโรป" คุณลักษณะของเวทีใหม่นี้คือ ประเทศรัสเซียและเบลารุสถูกกีดกันการเข้าร่วมโดยเจตนา แต่นั่นไม่ได้อธิบายความจำเป็นในทันทีสำหรับหน่วยงานอื่น รัสเซียไม่ได้เป็นสมาชิกของสภายุโรปอีกต่อไป และมีเพียงเบลารุสเท่านั้นที่มีส่วนร่วมเพียงบางส่วนในฐานะที่ไม่ใช่สมาชิก

ดูเพิ่ม
-------

* mapสถานีย่อยทวีปยุโรป
* iconสถานีย่อยการเมือง

* สภายุโรป
* การรวมยุโรป
* องค์การว่าด้วยความมั่นคงและความร่วมมือในยุโรป
* อัตลักษณ์แบบขบวนการรวมกลุ่มยุโรป
* การเมืองยุโรป
* ประชาคมการเมืองและความมั่นคงอาเซียน

เชิงอรรถ
--------

1. 1 2   ประเทศซึ่งไม่ได้รับการรับรองโดยฉันทามติจากผู้เข้าร่วม

อ้างอิง
-------

1. 1 2 3  Tidey, Alice (5 ตุลาคม 2022). "What we know and don't know about the new European Political Community". *euronews* (ภาษาอังกฤษ). สืบค้นเมื่อ 6 ตุลาคม 2022.
2. 1 2 3  "Meeting of the European Political Community, 6 October 2022". *www.consilium.europa.eu* (ภาษาอังกฤษ). 6 ตุลาคม 2022. สืบค้นเมื่อ 6 ตุลาคม 2022.
3. ↑  Brzozowski, Alexandra; Basso, Davide; Vasques, Eleonora (9 พฤษภาคม 2022). "Macron teases alternative to EU enlargement". *www.euractiv.com* (ภาษาอังกฤษแบบบริติช). สืบค้นเมื่อ 8 กันยายน 2022.
4. 1 2  "Conclusions du Conseil européen, 23 et 24 juin 2022 - Présidence française du Conseil de l'Union européenne 2022". *Présidence française du Conseil de l'Union européenne* (ภาษาฝรั่งเศส). สืบค้นเมื่อ 20 กันยายน 2022.
5. 1 2 3 4 5  Lorne Cook; Karel Janicek; Sylvie Corbet (6 ตุลาคม 2022). "Europe holds 44-leader summit, leaves Russia in the cold". Associated Press. สืบค้นเมื่อ 6 ตุลาคม 2022.
6. ↑  Cohen, Roger (6 ตุลาคม 2022). "Macron's New Europe Debuts in the Shadow of War". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 6 ตุลาคม 2022.
7. ↑  "Leaders Of Armenia, Azerbaijan Agree To Civilian EU Mission Along Border". *RadioFreeEurope/RadioLiberty*.
8. ↑  "Informal meeting of heads of state or government, Prague, 6–7 October 2022". *www.consilium.europa.eu* (ภาษาอังกฤษ). สืบค้นเมื่อ 8 กันยายน 2022.
9. ↑  "Eurovision Services: Informal EU 27 Summit and Leaders Meeting within the European Political Community". *www.eurovision.net* (ภาษาอังกฤษ). 10 กรกฎาคม 2022. สืบค้นเมื่อ 8 กันยายน 2022.
10. ↑  "Brexit Britain wants to come back". *POLITICO* (ภาษาอังกฤษแบบอเมริกัน). 29 กันยายน 2022. สืบค้นเมื่อ 30 กันยายน 2022.
11. ↑  "What is the European Political Community?". *House of Commons Library*. 6 ตุลาคม 2022. คลังข้อมูลเก่าเก็บจากแหล่งเดิมเมื่อ 7 ตุลาคม 2022. สืบค้นเมื่อ 9 ตุลาคม 2022.
12. ↑  "European Political Community". *Czech Presidency of the Council of the European Union*.

แหล่งข้อมูลอื่น
---------------

* การประชุมประชาคมการเมืองยุโรป 6 ตุลาคม พ.ศ. 2565